ນັກທຸລະກິດເກົາຫຼີໃຕ້ ຢາກໃຫ້ຜ່ອນຄາຍ ການຈຳກັດ ຮັດແຄບ ດ້ານການຄ້າ ກັບເກົາຫຼີເໜືອ
ຫລາຍຄົນໃນເກົາຫຼີໃຕ້ ຍັງມີຄວາມສົງໄສຢູ່ວ່າ ການຟື້ນຟູການຄ້າຄືນ ກັບເກົາຫຼີເໜືອ ເທື່ອນີ້ ຈະບັນລຸຜົນ ໃນການນຳມາ ຊຶ່ງສັນຕິພາບ ໃນແຫຼມເກົາຫຼີຫຼືບໍ?
ຄະນະນຳພາທຸລະກິດເກົາຫຼີໃຕ້ ຮຽກຮ້ອງໃຫ້ປະທານາທິບໍດີ Park Geun-hye ຜ່ອນ ຄາຍການຈຳກັດຮັດແຄບດ້ານການຄ້າຕ່າງໆລົງກັບເກົາຫຼີເໜືອ ທີ່ໄດ້ມີຜົນບັງຄັບໃຊ້ມາຕັ້ງແຕ່ປີ 2010 ຫຼັງຈາກກຳປັ່ນລົບເກົາຫຼີໃຕ້ລຳນຶ່ງຫຼົ້ມ ສິງມີລາຍງານເລື້ອງນີ້ຈາກນາຍ Brian Padden ຜູ້ສື່ຂ່າວວີໂອເອທີ່ວ່າ ພວກກຸ່ມນິຍົມທຸລະກິດພາກັນໂຕ້ແຍ້ງ ວ່າ ການຂະຫຍາຍການຄ້າແລະການລົງທຶນ ບໍ່ແມ່ນຈະດີສຳລັບທຸລະ ກິດເທົ່ານັ້ນ ແຕ່ມັນຍັງດີສຳລັບສັນຕິພາບ ແລະຄວາມໝັ້ນຄົງໃນພາກພື້ນເຊັ່ນກັນນັ້ນ ມາສະເນີທ່ານຕໍ່ໄປ ກຸ່ມທີ່ເອີ້ນວ່າ  ອ້າງວ່າ ຕົນເປັນຜູ້ຕາງ ໜ້າພວກບໍລິສັດເກົາຫຼີໃຕ້ຫຼາຍກວ່າ 140 ບໍລິສັດ ທີ່ເຄີຍທຳການຄ້າຂາຍ ຫຼືດຳເນີນການຄ້າ ໃນເກົາຫຼີເໜືອນັ້ນ ປັດຈຸ ບັນນີ້ ກຸ່ມດັ່ງກ່າວໄດ້ພາກັນເດີນຂະບວນປະທ້ວງຕາມຖະໜົນຫົນທາງໃນແຕ່ລະອາທິດ ທີ່ນະຄອນຫຼວງໂຊລ ລັດຖະບານໂຊລ ໄດ້ຕັດສາຍພົວພັນດ້ານເສດຖະກິດໃນປີ 2010 ຫຼັງ ຈາກມີການກ່າວຫາວ່າ ເຮືອດຳນ້ຳເກົາຫຼີເໜືອລຳນຶ່ງໄດ້ຍິງເຮືອລົບເກົາ ຫຼີໃຕ້ລຳນຶ່ງຫລົ້ມ ຊຶ່ງເຮັດໃຫ້ພວກທະຫານເຮືອເສຍຊີວິດໄປ 46 ຄົນນັ້ນ ທ່ານ Yoo Dong-hoo ປະທານຂອງກຸ່ມດັ່ງກ່າວເວົ້າວ່າ ການຈຳກັດ ຮັດແຄບດ້ານການຄ້າ ທີ່ໄດ້ປະກາດໃຊ້ ມາຕັ້ງແຕ່ປີ 2010 ນັ້ນ ບໍ່ໄດ້ ລົງໂທດເກົາຫຼີເໜືອ ທ່ານ Yoo Dong-hoo ກ່າວວ່າ ເກົາຫຼີໃຕ້ຍັງອະນຸຍາດໃຫ້ພວກທຸລະກິດດຳເນີນການໄດ້ໃນເຂດອຸດສາຫະກຳ Kaesong ຂອງເກົາຫຼີເໜືອ ພວກແຮງງານຈຳນວນ 55 ພັນຄົນໃນພວກໂຮງອຸດສາຫະກຳເຫຼົ່ານີ້ ໄດ້ເງິນລະຫວ່າງ 70 ຫາ 100 ດອນລາຕໍ່ເດືອນ ຊຶ່ງເປັນຈຳນວນນ້ອຍກວ່າເງິນເດືອນລະດັບຕໍ່າ ສຸດໃນເກົາຫຼີໃຕ້ ເຖິງຢ່າງໃດກໍດີ ເງິນເດືອນເຫຼົ່ານີ້ແມ່ນຈ່າຍໃຫ້ລັດຖະບານ ເກົາຫຼີເໜືອ ແລະບໍ່ໄດ້ແຈກຢາຍໂດຍກົງໃຫ້ພວກແຮງງານເກົາຫຼີເໜືອ ເກົາຫຼີໃຕ້ຍັງໄດ້ງົດການທ່ອງທ່ຽວໄວ້ຊົ່ວຄາວໃນປີ 2008 ເຊັ່ນກັນສຳ ລັບພວກນັກທ່ອງທ່ຽວ ໄປຍັງຂົງເຂດພູ Kumkang ຫຼັງຈາກພວກທະຫານເກົາຫຼີເໜືອຍິງນັກທ່ອງທ່ຽວຄົນນຶ່ງທີ່ນັ້ນ ປະທານາທິບໍດີ Park Geun-hye ແລະພວກພັນທະມິດຫົວນິຍົມແນວທາງເດີມຂອງທ່ານນາງຖິ້ມໂທດໃສ່ພຽງຢ້າງວ່າ ຕ້ອງໄດ້ດັດແປງແກ້ໄຂການຮຸກຮານໃນອະດີດຜ່ານມາ ແລະການລະເມີດຂໍ້ຕົກລົງດ້ານນີວເຄລຍຕ່າງໆ ກ່ອນຈະຍົກເລີກການຫ້າມຄ້າຂາຍນັ້ນ ແຕ່ໃນປີນີ້ ທ່ານນາງກ່າວວ່າ ມັນເຖິງຍາມທີ່ທັງສອງຝ່າຍຈະເລີ້ມຕົ້ນການໂອ້ລົມສົນທະ ທ່ານນາງPark Geun-hye ກ່າວວ່າ : ທ່ານ Hong Ik-pyo ສະມາຊິກສະພາແຫ່ງຊາດເກົາຫຼີໃຕ້ ສັງກັດພັກຝ່າຍຄ້ານ ຄື ພັນ ທະມິດດ້ານການເມືອງໃໝ່ເພື່ອປະຊາທິປະໄຕ ກ່າວວ່າ ການຂະຫຍາຍສາຍພົວພັນດ້ານການຄ້າແລະທຸລະກິດ ເປັນພາກສ່ວນປະກອບທີ່ສຳຄັນທີ່ສຸດ ຂອງການດຳເນີນຂັ້ນຕອນໃດໆ ໃນການ ທ້ອນໂຮມປະເທດເຂົ້າກັນນັ້ນ ທ່ານ Hong Ik-Pyo ກ່າວວ່າ ແຕ່ຖ້າຫາກເວົ້າເຖິງການບໍ່ນັບຖືຄຳໝັ້ນສັນຍາຂອງພຽງຢາງໃນອະດີດ ຜ່ານມາ ເພື່ອຍຸດຕິໂຄງການນີວເຄລຍຂອງຕົນເພື່ອແລກປ່ຽນກັບການຊ່ອຍເຫຼືອແລ້ວ ຫຼາຍຄົນໃນເກົາຫຼີໃຕ້ຍັງຄົງມີຄວາມສົງໄສຢູ່ ວ່າການຟື້ນຟູສາຍພົວພັນດ້ານການຄ້າກັນຄືນ ໃນເທື່ອນີ້ ຈະບັນລຸຜົນໃນການນຳມາຊຶ່ງສັນຕິພາບ ໃນແຫຼມເກົາຫຼີຫຼືບໍ?